
РЕШЕНИЕ

№ 51/30.04.2008г.

ПРОТОКОЛ № 8/30.04.2008г.

ОТНОСНО: Кандидатстване на община Елена за финансиране по Оперативна програма ОКОЛНА СРЕДА

На основание чл.21, ал.1 и ал.2 от Закона за местното самоуправление и местната администрация, Общински съвет – Елена

РЕШИ:

1. Дава съгласие община Елена да кандидатства за финансиране по Оперативна програма ОКОЛНА СРЕДА с проект „Доизграждане и рехабилитация на ВиК мрежата и пречистване на отпадните води на гр.Елена
2. Проектът да съдържа 2 (два) Лота за реализация:
Лот 1 – Инженеринг по проектиране, изграждане и пускане в действие на пречиствателна станция за отпадни води и довеждащ колектор гр.Елена
Лот 2 – Инженеринг по проектиране, препроектиране, изграждане и доизграждане на ВиК мрежата на гр.Елена – водопровод, дъждовна и битова канализация.
3. Възлага на кмета на общината да осъществи всички необходими стъпки по подготовката и реализацията на проекта, като за целта натовари консултант по изготвяне на:
- предпроектни проучвания, идейни и работни проекти;
- финансов анализ със социално-икономическа обосновка и анализ на чувствителността и риска/ за инвестиционно намерение;
- анализ на ползите и разходите;
- попълване и комплектоване на инвестиционната форма и придружаващите документи за кандидатстване пред ОП „Околна среда”;
- разработване и подготовка на тръжните документи за провеждане на търг за избиране на изпълнител на поръчките.
4. Възлага на кмета на общината да осъществи организацията и контрола по провеждане на всички необходими процедури по ЗОП, НВМОП и Постановление № 55 на МС от 12.03.2007 г.

